[bookmark: _GoBack]Ангажовање Заштитника грађана значајно у поштовању закона у вези коришћења ћириличког писма
Удружење за одбрану ћирилице „Добрица Ерић“ из Београда објавило је на свом сајту текст у којем указује на значај ангажовања Заштитника грађана у складу са својим законским овлашћењима да се ћириличко писмо користи на законом одређеним местима, а по притужби овог удружења. Испод копирамо део текста, а цео текст можете прочитати на линку http://www.cirilica-beograd.rs/позитивна-искуства/%20културни-центар-рума
“Иако Заштитник грађана није странка у поступку, не води спорове грађана него захтева примену закона ,неоспорно је да без ангажовања служби Заштитника грађана не би дошло до промене. Ово не истичемо само зато што је истина већ и због често неоправданих и безразложних схватања да институција Заштитника првенствено штити одређене групе ,анационална права и да је несклон било чему што има национални призвук. То није одговарајућа и истинита констатација те се захваљујемо начелници стручних служби гђ-и Виолети Ћорић и заменику Заштитника г. Роберту Сепију, на труду око поштовања Устава а у вези ћириличког писма. Такође ово је доказ да и наша борба за писмо јача и институције система, владавину права а не само идентитет и културу.”
